סברין ונדניינדו

סברין ונדניינדו (בצרפתית: Séverine Vandenhende; נולדה ב-12 בינואר 1974) היא ג'ודוקא עבר צרפתייה אשר התחרתה בקטגוריית המשקל עד 63 ק"ג.

ונדניינדו התחרתה פעם אחת במשחקים האולימפיים בסידני 2000 וזכתה במדליית הזהב בקטגוריית המשקל עד 63 ק"ג. בסיבוב הראשון היא ניצחה באיפון את ג'אנג סונג-סוק הדרום קוריאנית לאחר תרגיל אורה-נגה, בשמינית הגמר היא ניצחה באיפון את סופי רוברז' הקנדית לאחר תרגיל אוצ'י-מטה-סוקאשי וברבע הגמר היא ניצחה שוב באיפון את סליטה שוטס האמריקאית לאחר תרגיל אורה-נגה. בשלב חצי הגמר היא ניצחה בווזארי את אניה וון רקובסקי הגרמנייה ובגמר ונדניינדו גברה בניקוד יוקו על לי שופנג הסינית.

ונדניינדו מחזיקה במדליית זהב מאליפות העולם משנת 1997. באליפויות אירופה היא זכתה בשתי מדליות; מדליית כסף (2000) ומדליית ארד (1997). ונדניינדו התחרתה בשנת 1995 באוניברסיאדת פוקואוקה וזכתה במדליית הכסף.

במהלך הקריירה ונדניינדו זכתה במדליות רבות בתחרויות מהסבב העולמי וביניהן מדליות מטורנירי פריז ומוסקבה.

הישגים בטורנירים בסבב העולמי
 שנה  טורניר  מקום  קטגוריית משקל1994 Tournoi de Paris  3  עד 61 ק"ג1994 A-Tournament Budapest Bank Cup  1  עד 61 ק"ג1995 Tre Torri Tournament Corridonia  3  עד 61 ק"ג1996 Tournoi de Paris  3  עד 61 ק"ג1996 Czech Cup Prague  1  עד 61 ק"ג1997 Judoguis Dorado Havana  3  עד 61 ק"ג1997 Tournoi de Paris  3  עד 61 ק"ג1998 A-Tournament Budapest Bank Cup  1  עד 63 ק"ג2000 Moscow International Tournament  3  עד 63 ק"ג2000 Tournoi de Paris  2  עד 63 ק"ג2000 Grand Prix Città di Roma  2  עד 63 ק"ג2000 Dutch Open Grand Prix Rotterdam  5  עד 63 ק"ג2000 Sungkop Tournament Seoul  1  עד 63 ק"ג2001 Tournoi de Paris  3  עד 63 ק"ג2003 Super A-Tournament Moscow  3  עד 63 ק"ג

קישורים חיצוניים

הערות שוליים

קטגוריה:נשים ג'ודוקא צרפתיות
קטגוריה:אלופות עולם בג'ודו
קטגוריה:אלופות אולימפיות מצרפת
קטגוריה:אלופות אולימפיות: ג'ודו
קטגוריה:נשים ג'ודוקא באולימפיאדת סידני (2000)
קטגוריה:צרפתיות שנולדו ב-1974
קטגוריה:צרפתים שנולדו ב-1974